הוועדה המשותפת לוועדת הכנסת ולוועדת הכספים לעניין תקציב הכנסת, כנסת 17, פרוטוקול מספר 9, 2007-03-20 14:30

יעקב מרגי: שלום לכם, אני מתכבד לפתוח את ישיבת הוועדה המשותפת של ועדת הכספים ו.

יעקב מרגי: על סדר היום – שימוש בעודפי תקציב הכנסת משנת 2006 בשנת 2007.

אבי בלשניקוב: כפי שציינתי שהוועדה המכובדת אישרה את תקציב 2007 – הודעתי שבשלושת החודשים הקרובים נגיע כשם שמגיעים בכל שנה - שוב לוועדה המשותפת על מנת להעביר עודפי תקציב, וגם דיברתי על זה בפעם הקודמת, בתקציב 2006 ו-2007 כפי שעשינו, כפי שאני עשיתי עוד בתקופת כהונתי, העברתי תקציבים, סעיפים, וסכומים כאלה ואחרים מתקציב 2005 ו-2006.

אבי בלשניקוב: בסך הכל בנייר שמונח לפניכם מפורטים הסעיפים.

אבי בלשניקוב: אני מציע שהחשב ייתן סקירה קצרה לגבי הסעיפים.

אבי בלשניקוב: אם יהיו שאלות וביאורים כאלה ואחרים -אני נמצא פה, היועצת המשפטית של הכנסת נמצאת פה, וכמובן – החשב וצוותו ונשמח לענות על שאלות.

המקור בדרך כלל לעודפי תקציב שעוברים משנה לשנה, נובע בעיקר מהתחייבויות שנוצרו במהלך שנת 2006, התחייבויות -או שכרתו חוזים או הוצאו הזמנות, וטרם שולמו ב- 2006.

היות שבסיס התקציב הוא בסיס מזומנים, יש, לפי חוק יסודות התקציב, טכניקה של העברה של אותם עודפים שהתחייבנו עליהם ואנחנו נשלם אותם במהלך 2007 בגין 2006.

זה המקור העיקרי.

יש גם נושאים שתוקצבו ב- 2006 ואושרו, לפרויקטים שונים או רכישות שונות ושלא בוצעו, כולן או חלקן.

כלומר, לא נוצרה ממש התחייבות, אבל יש צורך לעשות אותם, ולכן הם לא תוקצבו מחדש ב- 2007, וכאשר אישרתם את תקציב 2007 ציינו באותם סעיפים שהיתרה תועבר לעודפי 2006 שנותרה ללא ביצוע.

אני אנסה לציין כמה סעיפים בולטים בהעברות הללו.

אתחיל בסעיף 1.

אסתרינה טרטמן: יש מצב של ניצול חלקי?

שי חרמש: תת ניצול?

יש לא מעט סעיפים שהם בתת ניצול ולא בוצעו.

זה מסתכם בקרוב ל - 17 מיליון שקל - -

אסתרינה טרטמן: אני שואלת שאלה אחרת – שהתקצוב היה יותר מאשר הצרכים באמת.

אסתרינה טרטמן: הוא מדבר על תת ניצול של כאלה שלא מומשו בכלל.

אסתרינה טרטמן: לכן אני שואלת.

אותם סעיפים שלא בוצעו - כבר יש תוכנית, למשל - אני אתן את הדוגמה הקלאסית, של מיגון גג המליאה, שאנחנו נראה את זה בהמשך.

היתה תוכנית, יצאנו למכרז והיה אפילו זוכה.

אלא מאי?

נעצר העניין הזה בגלל איזושהי בדיקה שהיתה צריכה להיעשות לגבי המיגון, היקפו ועמידותו.

לכן נעצר ההליך, הקפאנו את הפעילות, ובינתיים נעשו הבירורים גם עם גורמי הביטחון.

נכון לעכשיו הנושא עולה שוב, כדי לממש את אותה התחייבות שנוצרה עם הקבלן, שטרם התחיל הביצוע.

לכן, זה סכום שאני חייב להעביר אותו.

אבי בלשניקוב: מיגון גג המליאה- אני אשיב, כי זו דוגמה טובה.

אבי בלשניקוב: אני בפעם הקודמת העברתי את התקציב בסך 5 מיליון שקלים משנת 2005 ל-2006 על מנת לשמור על הכסף.

אבי בלשניקוב: זו היא טכניקה שלי שמקובלת, כדי לשמור על הכסף וכולכם מכירים.

אבי בלשניקוב: בפעם הקודמת ביקשתי לשלם 5 מיליון שקלים ועכשיו אני מבקש להעביר 6 מיליון שקלים והסיבה היא כזו: לאחר סדרה של דיונים עם גורמי הצבא, גורמי פיקוד העורף, גורמי שב"כ, גורמי קצין הכנסת ואחרים - חלק מהדיונים קיימה יושבת ראש הכנסת, חלק מהדיונים התקיימו אצלי, והגענו לכלל החלטה שאנחנו ממגנים את גג המליאה, וזאת, על פי כל ההמלצות של גורמי הביטחון השונים, בהמלצה מאוחדת של כולם.

אבי בלשניקוב: בזמנו נערך מכרז וזכתה חברה, זה לא היה בקדנציה שלי או של יושבת הראש, והמכרז הוקפא.

אבי בלשניקוב: אני הנחיתי לשחרר את ההקפאה, להמשיך בהליכים ולהמשיך בהליכי הזכיה על מנת לממש את הביצוע.

אבי בלשניקוב: בינתיים עברה עלינו לצערנו הרב מלחמת לבנון השניה, שהראתה לנו שיטות לחימה כאלה ואחרות של ירי כזה או אחר, והסיכונים עלו.

אבי בלשניקוב: בשל העובדה הזו יועצי הבטיחות והביטחון וגורמי הצבא השונים - פיקוד העורף, יחד עם גורמי קצין הכנסת הגיעו לכלל החלטה שצריך לעבות את המכרז, לשפרו ולשדרגו, ולכן אנחנו מגיעים לסכום של 6 מיליון שקלים.

אבי בלשניקוב: בהנחייתי זומנה החברה, ולהערכתי - בימים הקרובים צריך להיחתם אתם ההסכם על מנת להתחיל בעבודות, כאשר קודם תחילת העבודות מדובר בניסוי שייערך על דעת כולם, על ידי התעשייה הצבאית, שהיא הגוף שאתו עושים את הניסויים האלה, ייערך ניסוי על ידי המומחים ואנחנו יוצאים לביצוע, כאשר לא תהיינה ישיבות מליאה בזמן שעושים שם את העבודות.

אבי בלשניקוב: עבודת המליאה לא תיפגע כהוא זה.

אבי בלשניקוב: זה ייעשה בשעות מסוימות ובימים מסוימים ואנחנו נפעל בתיאום, על פי כל ההנחיות של יועצי הבטיחות והביטחון.

אבי בלשניקוב: אשר על כן, אותו סעיף של 6 מיליון שקלים - הפשרנו את הקפאת המכרז –מלשון "להפשיר", ומבחינתי - אנחנו יוצאים לדרך.

אבי בלשניקוב: אשר על כן אני צריך להעביר את הכסף ששמרתי, לשנת 2007 בתקווה שאנחנו נתחיל כבר בזמנן הקרוב בביצועו.

יעקב מרגי: - - על כל סעיף - -?

אבי בלשניקוב: כיוון שהסוגיה של מיגון גג המליאה מעניינת את כולם, אפילו ראיתי את העניין מתפרסם על חצי עמוד באחד מהעיתונים היומיים, וכיוון שיישאלו שאלות - העדפתי פה להרחיב.

הסעיף הראשון לתוכנית הראשונה - קשר לציבור, הסכום של 1,220,000 נובע בעיקר קודם כל מהזכות להעביר 12,000 שקלים משנה לשנה, זה הסדר שקבעה בזמנו .

יש, כמובן, גם חשבוניות שלא שולמו, הן בגין תקציב קשר לציבור והן בתקציב סעיפי התקשורת.

אבטחה ומיגון לחברי הכנסת - קרוב ל - 3 מיליון שקל.

הסעיף הזה או בדרך כלל סעיף שנעשה לפי הצרכים.

אף פעם אי אפשר לתכנן בדיוק - - אלה דברים שבאופן שוטף - -.

בתוכנית הבאה- סעיף 2 יש מקום, אולי, לציין את הנושא של שידורים מהכנסת, כי זה קרוב ל -2 מיליון, אבל התשלום האחרון של חודש מרץ, של קרוב ל-1,600,000 טרם שולם, כמובן, ב- 31 לדצמבר, ולכן – את זה מעבירים משנה לשנה.

שי חרמש: זה רק בפעם הראשונה היה צריך לקרות.

שי חרמש: זו לא פעולה שהתחלת אותה בשנה שעברה.

נכון.

באופן שוטף.

שי חרמש: אז לא צריך לקרות דבר כזה.

שי חרמש: זה במילא מתגלגל.

התשלום מיוחס לחודש מסוים.

ואם, נניח, מונחת לפנינו חשבונית ב- 31 בדצמבר וטרם שולמה - -

שי חרמש: זה ברור לי.

שי חרמש: אני יודע מה זה סעיף מזומן.

שי חרמש: היות ותחנת התקשורת לא התחילה לשדר ב- 2006, אלא התחילה ב- 2000 ומשהו - התופעה הזו של delay בחשבונות - -

התופעה הזו תחזור כל שנה.

שי חרמש: אבל ההעברה לא צריכה להיות.

יעקב מרגי: שיטת הרישום, שיטת ניהול התקציב - -

שי חרמש: בכל שנה יש גלישה מהשנה הקודמת, וחוסר של השנה המסתיימת.

שי חרמש: אם זה היה חד פעמי היית צריך לראות כאילו שיש לך 13 חודשים באותה שנה.

שי חרמש: אבל בעצם, היות וזה התחיל אי שם בעבר, ה- delay בתשלום אחד, והכיסוי בשנה שאחרי - מופיע כל שנה.

שי חרמש: לכן, כשאתה תקצבת את ערוץ 99 ב- 10 מיליון שקל, זה היה צריך להספיק לך בדיוק ל- 11 חודש של השנה הקודמת, ולעוד חודש אחד מהשנה ש - -

יעקב מרגי: שאלתי את השאלה הזו רשמית.

יעקב מרגי: החשב הסביר לי שגם בשנה הבאה כדי שהוא ישלם את החשבונית של דצמבר בינואר, 2008- הוא יצטרך שאני אעשה לו העברה משנה לשנה.

שי חרמש: אם אתה מתקצב תקציב של 12 חודש - מה הוא עושה פה?

שי חרמש: חסר לו פה כרגע כסף והוא אומר - אני צריך להעביר מ- 2006 ל-2007 - -

יעקב מרגי: לא חסר לו.

יעקב מרגי: זה לא תקצוב מול ביצוע.

יעקב מרגי: זה לא חסר לו.

יעקב מרגי: מאחר והוא משלם, מבצע היום תשלום ששייך ל- 2006 הוא חייב את ההעברה המנהלית הזו, אם הבנתי נכון.

יעקב מרגי: זו העברה מנהלית.

השיטה שחבר הכנסת חרמש מדבר עליה היא שיטה יותר ב- - המצטברת.

ואז אני אומר שיש תקציב שנתי, לא משנה מתי שילמתי.

בשיטה הנוהגת בבסיס מזומנים -מה ששולם ונרשם – את זה הוצאת.

יעקב מרגי: השאלה נשאלה, וגם אסתרינה שאלה את השאלה שהיא שאלה - כי ככה נהוג בדרך כלל לנהל תקציב.

יעקב מרגי: המושג שאתה מעביר עודפים מ- 2006 ל-2007 זה לא במובנים שאנחנו - -

שי חרמש: כי מקום - - משייך הוצאות הרי - - אתה חשב.

יעקב מרגי: העברה משנה לשנה זה לא אומר שיש לי יתרה ב-2006 ואני רוצה להשתמש בה ב- 2007.

אני מבין את זה, זה שייך לסעיף השני שאמרתי.

הסעיף הראשון זה התחייבויות.

אסתרינה טרטמן: אני חושבת שהפרנציפ מובן.

ולכן זה יחזור בהמשך לגבי חשמל, ארנונה וכל מיני תשלומים.

נעבור לסעיף הבא, סעיף 3 – קרן יו"ר הכנסת – אותם 25 אלף שקל.

בכל שנה זה תוקצב ב- 50 אלף שקל.

אנחנו, כשאושר תקציב 2007 הצענו לבטל את זה בכלל, אבל נוצר צורך כשהעלה אותו המנכ"ל לגבי סכום -מחצית ממה שתוקצב כל שנה, 25 אלף שקל, בגלל צרכים מיוחדים.

יעקב מרגי: בדיון הקודם היתה עמדה של היועצת המשפטית שכל נושא הקרנות אינו חוקי, לא מסמכותנו.

יעקב מרגי: יש משהו חדש?

נורית אלשטיין: לא.

נורית אלשטיין: אין שום דבר חדש.

נורית אלשטיין: אני אבקש להתייחס לשני סעיפים.

נורית אלשטיין: אני אבקש להתייחס לסעיף הראשון בסעיף 3, לאמור - תקנה 02.03.02.01, והסעיף האחרון - 02.03.02.16 כי העמדה המשפטית היא די דומה, אבל ראשון ראשון ואחרון- אחרון.

נורית אלשטיין: לעניין קרן יושב ראש הכנסת.

נורית אלשטיין: מדובר בקרן שנהוג היה לקרוא לה "קופה קטנה".

נורית אלשטיין: קרן שהחזיקה 50 אלף שקל בעבר.

נורית אלשטיין: אנחנו בדקנו מה היו השימושים של אותה קרן.

נורית אלשטיין: השימושים היו כאורך כף רגלו של הצ'נסלור - לאמור, על פי החלטות יושב ראש הכנסת ככל שנפשו תידבנו.

נורית אלשטיין: כך למשל – פלוני נקלע למצוקה, ולא שילם ארנונה בעירית ירושלים, תשלום הארנונה שולם מהקרן.

נורית אלשטיין: היה אחר , שנקלע למצוקה בגין אי תשלום חובות - -

יעקב מרגי: לא הצלחתם לבדוק לגבי זהות הפונה.

נורית אלשטיין: בדרך כלל זה היו עובדי הכנסת, אבל היו גם אחרים.

נורית אלשטיין: לאמור - -

אסתרינה טרטמן: - - -

נורית אלשטיין: חבר הכנסת מרגי וחברת הכנסת טרטרמן כבר מכירים את הסגנון שלי.

נורית אלשטיין: על כל פנים, אנחנו נעצרנו באותו שלב ולא העמקנו כי לא היתה לנו באמת כוונה להתחשבן עם העבר.

נורית אלשטיין: אבל אני רוצה לומר את הדברים הבאים, למען הדורות הבאים וההיסטוריה: הכנסת היא רשות מחוקקת ורשות שמפקחת על פעולות הממשלה.

נורית אלשטיין: ההוצאות שמותר לה להוציא הן אך ורק בגדרי מטרותיה אלה.

נורית אלשטיין: הכנסת לא מחליפה את הממשלה, היא לא יכולה להעביר כספים לרשות המבצעת, ותכף נראה מדוע אני אומרת את זה, כי זה כרוך בסעיף האחרון שאמרתי, שהוא קשור, והכנסת גם איננה רשאית משום חמלה להוציא הוצאות בדרך כזו או אחרת על מנת לחלץ עובדים או אחרים ממצוקות.

נורית אלשטיין: בהיעדר חקיקה מפורשת שאומרת שהכנסת יכולה לתקצב את עצמה גם שלא בגדרי מטרותיה אלה, לא ניתן לעשות זאת.

נורית אלשטיין: וכדי להסיר ספק, וכיוון שבעבר כבר עלתה טענה כזו - חוק התקציב כשלעצמו איננו מקור חוקי למיהות ההוצאה.

נורית אלשטיין: הוא מקור חוקי לתקצוב.

נורית אלשטיין: אבל התקצוב יכול לבוא רק בגדרי הצורך לתקצב.

נורית אלשטיין: הצורך קבוע בחוק.

נורית אלשטיין: ככל שהדבר נוגע לרשות המבצעת, לממשלה, החוק הוא חוק נכסי המדינה.

נורית אלשטיין: לכנסת אין חוק דומה.

נורית אלשטיין: לטעמי, אגב, צריך היה שיהיה, אבל משאין - אנחנו חיים בתוך עולם של השכל הישר, והתכלית שלשמה קיימת רשות כרשות המחוקקת, לאמור - הרי לא ניתן לומר שאם אין חוק שמסמיך, הכנסת ידיה כבולות והיא לעולם לא תתקצב את עצמה.

נורית אלשטיין: אבל התקצוב הוא אך ורק בגדרי מטרותיה אלו.

נורית אלשטיין: הכנסת איננה מוסמכת לבוא ולבקש - - הדרישה היא דרישה בלתי לגיטימית והאישור הוא לא חוקי.

נורית אלשטיין: שלא לדבר על כך שמדובר בקרן שהיא חוסלה – כרגע היא לא קיימת.

נורית אלשטיין: היא לא תוקצבה, והיא לא קיימת.

נורית אלשטיין: והעובדה שמבקשים כאן רק 25 אלף שקל – אגב, דין פרוטה כדין מאה , ולטעמי - 2.5 שקלים ו- 25 אלף שקל הם אותו הדבר, לצורך העניין.

נורית אלשטיין: אין נפקא מינא אם מדובר בשקל או יותר, וזה שזה מחצית ממה שהיה - אין הדבר מעלה או מוריד.

נורית אלשטיין: ועוד דבר- לא ניתן להצדיק פעולה זו בטענה שכך נהגנו בעבר, כי בדקתי ולא מצאתי שהיה איזשהו ייעוץ כזה או אחר.

נורית אלשטיין: זאת אומרת - הכנסת לא נזקקה לייעוץ, כדבר שבשגרה, יכול להיות שהיא חשבה שמותר לה.

נורית אלשטיין: הדברים עולים עכשיו.

נורית אלשטיין: כיוון שהם עולים עכשיו והם באו לפתחי, אלו הם הדברים שאני טורחת לומר: האישור לטעמי הוא בלתי חוקי.

נורית אלשטיין: כשאני אומרת "בלתי חוקי" זה לא בלתי ראוי, וזה לא ליד, זה בלתי חוקי.

נורית אלשטיין: אי אפשר למצוא שום מקור משפטי שיכול שיעמוד כאן לחברי הכנסת על סמכו אפשר להצדיק פעולה של אישור לעניין קרן כזו.

יעקב מרגי: שאלה – אני רוצה להתלות באילנות גבוהים.

יעקב מרגי: אחד מעובדי הייעוץ המשפטי של הכנסת - - מה שאמרה קודם: המנדט של הכנסת הוא אכן לבקר את הממשלה.

יעקב מרגי: לי נראה שנסחפת עם הפרשנות לגבי קיום הקרן.

יעקב מרגי: כי בסך הכללי אם הכנסת צריכה לבצע עבודה מסוימת, היא עושה את זה - - .

יעקב מרגי: כמו שמחר את יכולה להחריב את זה – גיוס עובדים, בכלל.

יעקב מרגי: אם יש לה כבר את המנדט להשתמש בכל העזרים, אני חושב שקרן יושבת ראש הכנסת זה אחד העזרים.

יעקב מרגי: הוא לא בא להחליף.

יעקב מרגי: הוא לא בא להחליף את משרד הרווחה.

יעקב מרגי: לא 25 אלף שקל, ולא 250 אלף שקל באים להחליף את משרד הרווחה, אבל נהוג, מקובל, בכל מקום עבודה שמכבד את עצמו – ועברתי כמה מקומות עבודה - -

נורית אלשטיין: ממש לא.

נורית אלשטיין: חבר הכנסת מרגי - ממש לא.

נורית אלשטיין: בשום משרד ממשלתי אין תקציב על חשבון המשרד.

יעקב מרגי: אל תאמרי.

יעקב מרגי: אני הייתי חשב של הקריה למחקר גרעיני - -

נורית אלשטיין: ממש - -

קריאות: - - -

אסתרינה טרטמן: אדוני היושב ראש, וגברתי היועצת המשפטית.

אסתרינה טרטמן: אנחנו כאן הוועדה המשותפת של ועדת הכספים ו.

אסתרינה טרטמן: אנחנו התכנסנו לשם מטרה אחת של העברה תקציבית משנה לשנה.

אסתרינה טרטמן: אני מאד מכבדת את הדו-שיח שמתנהל פה, אבל יש לי תחושת בטן עמוקה שאנחנו סוטים מהכותרת שלשמה התכנסנו פה.

אסתרינה טרטמן: יש פה סוגיה אחת - האם הקרן חוקית, ודנו על זה כבר בעבר, ואין טעם לפתוח את הסוגיה הזו שוב.

אסתרינה טרטמן: אמרה היועצת המשפטית דברים של טעם.

אסתרינה טרטמן: היא אמרה שהשימושים שהיו בקרן הם, לטענתה, לא חוקיים - אבל לא זה הפורום - -

יעקב מרגי: לא.

יעקב מרגי: היא אומרת שמהותה - - קיומה לא חוקי.

אסתרינה טרטמן: על זה כבר דנו בישיבה הקודמת.

אסתרינה טרטמן: הייתי שותפה לה.

אסתרינה טרטמן: גם אדוני היה שותף לה.

אסתרינה טרטמן: כך שדיברנו על זה.

אסתרינה טרטמן: אין טעם לדון שוב בסוגיות שכבר דנו בהן.

אסתרינה טרטמן: הפעם היועצת הביאה טיעונים של דוגמאות, שיכול להיות שהן דוגמאות לא ראויות.

אסתרינה טרטמן: יכול להיות.

אסתרינה טרטמן: לא זה הפורום, לא זה השולחן לדון בזה.

אסתרינה טרטמן: אני חושבת שהיועצת המשפטית, גם אם היא אמרה דברים של טעם מבחינת הנתונים - צריכים למצוא איזה פורום נכון, אחר, לדבר נקודתית על התכנים שתכיל קרן יושב ראש הכנסת, ואני זוכרת שהיא אמרה שמלכתחילה – קרן היושב ראש אינה חוקית.

אסתרינה טרטמן: אבל על זה כבר דנו קודם.

אסתרינה טרטמן: יכול להיות שאם אנחנו נגדיר מטרות ויעדים של הכנסת אנחנו נמצא גם דרך נכונה לעשות את זה חוקי, כי אין ספק - ואני מסכימה אתך, גם אני באה מארגונים כאלה או אחרים - -

יעקב מרגי: היתה קרן - -

נורית אלשטיין: לא על חשבון הכנסת.

יעקב מרגי: הכנסת היא מעביד?

נורית אלשטיין: אין מעביד ציבורי שיכול להוציא כספי ציבורי שלא דרך חוק.

נורית אלשטיין: חברה', אני באה מהממשלה.

נורית אלשטיין: 25 שנים זד מספיק זמן - קמ"ג זה מקום שאני מכירה אותו לפניי ולפנים.

נורית אלשטיין: אין על חשבון המעסיק.

אסתרינה טרטמן: דברייך נשמעו היטב, וגם אמרנו - חברי, חבר הכנסת חרמש אמר.

אסתרינה טרטמן: יש הגיון בדברים שנשמעו כאן, ואינני פוסלת, לא זה הזמן והמקום לדון בזה .

נורית אלשטיין: - - הקרן לא אושרה.

שי חרמש: למה הקרן לא אושרה?

שי חרמש: היא מתוקצבת ל- 2007.

נורית אלשטיין: היא לא תוקצבה.

נורית אלשטיין: היה רשום 50 אלף שקל – וזה נמחק.

נורית אלשטיין: היא לא תוקצבה.

נורית אלשטיין: לכן, כיון שהיא לא תוקצבה - אין כאן העברה מתקציב לתקציב.

אסתרינה טרטמן: עכשיו נעבור לסעיף המנורה.

בוועדת התקציב המשותפת בכנסת הקודמת, הכנסת ה- 16 התקיים דיון על בקשתו של יושב ראש הכנסת להקצות 1/2 מיליון שקל לנושא הזה של מנורות שבעת הקנים.

עכשיו אני רוצה בקצרה לומר -בחפירות בית שערים נתגלו באקראי חצובות בסלע – מנורות שבעת קנים - -

קריאות: - - -

שי חרמש: חשבתי שזו המנורה פה, בגן הוורדים.

נורית אלשטיין: מה פתאום?

נורית אלשטיין: של רשות העתיקות.

נורית אלשטיין: הכנסת מעבירה כסף לרשות העתיקות.

נורית אלשטיין: אני לא ראיתי בחיים שלי דבר כזה.

היה דיון בוועדת התקציב, ואכן אז הועלו הטענות המשפטיות שהיועצת המשפטית מעלה כאן, אלא שכאשר הוסבר הרקע לעניין ונאמר שהמנורות האלה בעצם מסמלות את מקום מושבו של הסנהדרין בראשות רבי יהודה הנשיא -ולכן הקישור הזה של העניין הזה שיש לכנסת, הפרלמנט של המדינה היום - -

נורית אלשטיין: זה מה שנקרא – חשב ספרותי.

עם הסנהדרין דאז.

ואז, הוזמנה משלחת של חברי כנסת, בראשות יושב ראש הכנסת דאז, חבר הכנסת רובי ריבלין - -

יעקב מרגי: זו עבודה שבוצעה?

אבי בלשניקוב: כן, כן.

התחילו לעשות אותה, ורוצים לחנוך אותה, הוצאה בזמנו גם התחייבות כספית.

נורית אלשטיין: הכנסת - - לרשות העתיקות, ואם מחר - -

אסתרינה טרטמן: מה שנעשה - נעשה.

אסתרינה טרטמן: אני מציעה היועצת המשפטית תוציא חוות דעת מלומדת, מבוססת - -

אבי בלשניקוב: יש התחייבות כספית, יש הכל.

אסתרינה טרטמן: מה שנעשה - נעשה.

אסתרינה טרטמן: אנחנו לא יכולים לתקן רטרואקטיבית.

אסתרינה טרטמן: העבודה נעשתה ולשלם צריך.

אסתרינה טרטמן: התחייבו.

אסתרינה טרטמן: לכן אנחנו צריכים למנוע הישנות תופעות כאלה -- לכן את זה אנחנו חייבים - - ולהבא - -

נורית אלשטיין: אני רק רוצה להסביר על מה מדובר- מדובר פה בנושא שנמצא תחת הסמכות של רשות העתיקות.

נורית אלשטיין: זו, כידוע , היא לא חלק מהרשות המחוקקת, היא חלק דווקא מהרשות המבצעת.

נורית אלשטיין: לא יעלה על הדעת שהכנסת תוציא כספי ציבור שהיא מתקצבת - -

שי חרמש: התחייבנו, גמרנו.

נורית אלשטיין: אתם זכאים לדעת על מה התחייבנו?

נורית אלשטיין: אני רוצה לשמוע, אני רוצה לראות את החוזה שאנחנו התחייבנו על פיו.

זו התחייבות, התחייבות.

נורית אלשטיין: איפה?

נורית אלשטיין: אני רוצה לראות על פי מה התחייבנו.

זה לא חוזה.

זו התחייבות.

קריאות: - - -

נורית אלשטיין: אבל אתם הולכים להצביע.

יעקב מרגי: אנחנו הולכים להצביע על העברה מסעיף לסעיף - לא על התשלום.

נורית אלשטיין: אבל אתם זכאים לדעת בגדרי מה היתה ההתחייבות.

נורית אלשטיין: האם העובדה שהכנסת תקצבה את העניין עברה לרשות העתיקות?

נורית אלשטיין: אתה יכול להראות לי נייר שאנחנו הודענו לרשות העתיקות לתקצב אותה ב-1/2 מיליון שקל?

אל"ף- יש נייר, חתום - -

נורית אלשטיין: אז אני רוצה לראות אותו.

שי חרמש: בין לא לכבד התחייבויות לבין לשלם באופן בלתי חוקי - אני אומר פה, בקול רם: אני מעדיף לשלם התחייבויות.

שי חרמש: אני כבר אומר לך את זה.

שי חרמש: אני לא נותן את זה לאדם פרטי - -

יעקב מרגי: שייתן את הדין מי שהתחייב.

שי חרמש: - - לא לקבלן פרטי, מקסימום - לרשות העתיקות, שהיא רשות ממשלתית - באופן בלתי חוקי.

שי חרמש: אני מוכן לחתום על ההעברה הבלתי חוקית הזו.

קריאות: - - -

אסתרינה טרטמן: אומר שיש - - תסגרו ביניכם ברמה המשפטית, ונמשיך עם זה הלאה.

יעקב מרגי: אנחנו היום לא מאשרים שום תשלום, אנחנו מאשרים העברה מסעיף לסעיף.

יעקב מרגי: לגופו של עניין - לגבי רשות העתיקות שיבדוק מי שצריך לבדוק את חוקיות ההחלטה, מי התחייב, על סמך מה התחייב.

יעקב מרגי: זה לא ה - -.

יעקב מרגי: אנחנו לא באנו לאשר את ההתחייבות .

שי חרמש: אם ישנה התחייבות והיא בלתי חוקית - -

יעקב מרגי: אני מודה לך על שהפנית את תשומת לבנו.

אסתרינה טרטמן: תודה שהארת את עינינו.

אבי בלשניקוב: חברים תראו.

אבי בלשניקוב: אני לא בא לבקש היום שום דבר, לא לעובדי הכנסת, לא לקבלנים או זכיינים אחרים.

אבי בלשניקוב: מנמש לא.

אבי בלשניקוב: לא זו הבקשה לגבי הסעיפים הרלבנטיים האלה.

אבי בלשניקוב: ישנן קרנות, מספר קרנות שקיבלתי אותן בירושה, לצורך העניין - קרנות ממלכתיות שפעלו בכנסת מזה מספר שנים.

אבי בלשניקוב: בראשן – אפילו מי שהיה יושב ראש הוועדה המייעצת של הקרנות האלה, מבקר המדינה של היום – השופט מיכה לינדנשטראוס, שכיהן כיושב ראש הוועדה, ויושבי ראש כנסת קודמים מינו את חברי הוועדה.

אבי בלשניקוב: אני חייב לציין שאני מכבד את עמדתה ודעותיה של היועצת המשפטית של הכנסת, אבל קודם לכן, הייעוץ המשפטי שהיה פה, גם בידי היועצת המשפטית הקודמת – אני מניח, כי עברתי על הפרוטוקולים, לא עלתה הטענה שהקרנות הן בלתי חוקיות.

נורית אלשטיין: זה לא מדויק.

נורית אלשטיין: יש מכתב מפורש של אנה שניידר, שאומר את הדברים לגבי קרן הנזקקים.

נורית אלשטיין: זה שהתעלמו מחוות דעת משפטיות של הייעוץ המשפטי איננו אומר שהייעוץ המשפטי שתק.

אבי בלשניקוב: קרן העמותות שהיתה קיימת בכנסת על פי החלטה של יושבת ראש הכנסת - הופסקה פעילותה.

אבי בלשניקוב: זו היתה קרן שחילקה מדי שנה 2 מיליון שקלים לעמותות.

אבי בלשניקוב: החליטה יושבת ראש הכנסת, אחרי שקיימה התייעצויות כאלה ואחרות, כולל עם יושב ראש הוועדה המייעצת, השופט עזרא קמה, החליטה שלא להמשיך ולהפעיל את הקרן הזו, מסיבות שאני חושב שכולכן גם קראתם וגם נימקנו בישיבה הקודמת.

אבי בלשניקוב: ישנן קרנות נוספות.

אבי בלשניקוב: קרן אחת היא קרן מלגות שקיימת ופועלת עם קריטריונים ברורים, גם כן, עם ועדה מייעצת בראשות שופט.

אבי בלשניקוב: הקרן הזו היא קרן שמתוקצבת בסכום של כ- 2 מיליון שקלים.

נורית אלשטיין: היא תוקצבה רק מפני שהיתה התחייבות קודמת ולא היתה החלטה אופרטיבית לקיים את הקרן.

נורית אלשטיין: היתה החלטה שחברי הכנסת כאן קיבלו אותה, ובצדק, בשים לב לכך שהיו התחייבויות קודמות לתקצב את הקרן כדי לעמוד בגדרי ההתחייבויות, כדי לא ליצור מצב שעליו הצבעת אתה, ובצדק, לאמור – שהיתה התחייבות והקופה ריקה.

נורית אלשטיין: לא היתה החלטה להמשיך את הקרן, כי אותה טענה שקמה לגבי הקרן האחת קמה גם לגבי הקרן האחרת.

נורית אלשטיין: והדבר הזה נתון כרגע בדיון ואתה יודע, וזו גם היתה המסקנה של חברי הוועדה כאן, לאמור – אנחנו נשב, ונדון בנפרד בקרן הזו.

אבי בלשניקוב: אני מודה על ההערה, רק הבהרה –ממה נבעה ההתחייבות?

אבי בלשניקוב: – שנת הלימודים, כפי שכולכם יודעים, מתחילה באוקטובר, 2006.

אבי בלשניקוב: אשר על כן – על פי החלטה של יושבת ראש הכנסת ושלי יצאנו בקול קורא לכל הסטודנטים במהלך חודש מאי –יוני בשנה שעברה, וזו היתה בעצם ההתחייבות לגבי שנת הלימודים.

אבי בלשניקוב: לגבי שנת 2007 – הקרן מתוקצבת.

אבי בלשניקוב: ראוי רק להזכיר לכולנו, מפאת כבוד העניין: אין לאף אחד סביב השולחן הזה, מהיועצת המשפטית וכולל המנהל הכללי וחברי הכנסת – אף אחד שיושב פה, אין לו ידיעה מי המגישים, למי נותנים - -

נורית אלשטיין: זה לא רלבנטי.

אבי בלשניקוב: אף אחד לא יודע מי מקבל, מה מקבל.

אבי בלשניקוב: יש קריטריונים ברורים שאושרו, יושבת ועדה, ועדה מייעצת בראשות שופט, ועל פי הקריטריונים – להזכירכם, לסטודנטים עיוורים, חרשים, משפחות ברוכות ילדים, סטודנטים אילמים - -

נורית אלשטיין: זה נכון.

נורית אלשטיין: אין מניעה שחברי הכנסת יתרמו מכיסם.

נורית אלשטיין: כולל עובדי הכנסת.

אבי בלשניקוב: אני מבקש לאפשר לי להמשיך לדבר.

אבי בלשניקוב: אם יש משאל אחד שאני אעשה ואשאל למה כן – יגידו שלזה כן.

אבי בלשניקוב: למי אנחנו נותנים את זה?

אבי בלשניקוב: כאשר לגבי שנת 2007 ניתנה הנחיה שיינתן לסטודנטים שהם תושבי הפריפריה, באזורי קו עימות, לאחר מלחמת לבנון השניה והמצב שנוצר באזור עוטף עזה.

אבי בלשניקוב: לשם הולכים הכספים.

אבי בלשניקוב: לגבי הסוגיה של הקרנות, ואני אומר לכם גם כמנכ"ל הכנסת וגם כממלא מקום מנכ"ל בית הנשיא.

אבי בלשניקוב: אני יכול לומר לכם שבזמנו, סביב השולחן הזה, העלה יושב ראש הכנסת הקודם, חבר הכנסת ראובן ריבלין, טענה- אולי כדאי להעביר את הכסף או לעבות אותו, או אולי אפילו זה לא ענייננו כי יש גם קרן בבית הנשיא.

אבי בלשניקוב: אני יכול לומר לכם שנכון להיום, 20 למרץ, בשל קיצוץ דרסטי שעברה קרן העזבונות –עד לרגע זה, כמעט 4 חודשים מתחילת השנה, קרן נשיא המדינה מתוקצבת באפס.

אבי בלשניקוב: אפס שקלים.

אבי בלשניקוב: האזרחים, אזרחים חסרי כל שמגיעים עד כדי כך שהם פונים או ליושב ראש הכנסת או לנשיא המדינה בבקשת עזרה, אם זה בשיניים, במשקפיים, בניתוח – הכל עם המלצות של שירותי רווחה, התשובה של משכן נשיאי ישראל היא -אין כסף.

אבי בלשניקוב: אפס.

אבי בלשניקוב: אני יכול לומר לכם שקרן הנזקקים שקיימת מזה מספר שנים בכנסת, בהעברה של ה- 800 אלף שקלים האלה, אנחנו מכסים את ההתחייבויות שהתחייבנו עליהן.

אבי בלשניקוב: נותר בקרן בסכום של כ- 100-150 אלף שקלים לאזרח במדינת ישראל.

אבי בלשניקוב: אותה מערכת שהקימו שהיא הפתח האחרון, המפלט האחרון – כשאדם מגיע לעובדת הרווחה, או למנהלת מחלקת הרווחה בכל עיריה, כשאין להם מאיפה לתת יותר - אין לנו כסף לתת לך לשיניים תותבות או לילד שצריך לעבור טיפול שיניים, או רכישת משקפי ראיה – אין היום תשובה.

אבי בלשניקוב: עכשיו- 100 אחוז, אז יושבת לה כנסת ישראל, ואני מכבד, ואעשה כל דבר שיוחלט כאן, אני רק רוצה שאתם תדעו שנכון להיום - אין.

אבי בלשניקוב: מבחינת הקרן שאיפשרה את הדבר החיוני, שלאף פוליטיקאי אין נגיעה בקרנות האלה.

אבי בלשניקוב: היו"ר יעקב מרגיי יעיד – זה הרבה מהציבור שהוא מייצג, והוא בכלל לא מכיר את הקרן.

אבי בלשניקוב: אין כאן שום פניה, אין כאן שום חריגה.

אבי בלשניקוב: את העמותות שכולנו הבנו שהן בעייתיות – הורדנו.

אבי בלשניקוב: פה יש בעיה.

אבי בלשניקוב: אז אפשר להגיד שזה לא חוקי ומבטלים.

אבי בלשניקוב: אבל אין תשובה.

אבי בלשניקוב: אין תשובה.

אבי בלשניקוב: אז כיוון שאין שום קשר בין פוליטיקה ובין הקרנות האלה, הקרנות האלה קיימות ובראש הוועדה המייעצת עומד שופט, ואגב, מרגע שנכנסה יושבת ראש הכנסת דליה איציק לכהונתה - -

נורית אלשטיין: קרן יושב ראש הכנסת - - -?

אבי בלשניקוב: לא, אני מדבר על קרן הנזקקים.

נורית אלשטיין: מי מדבר על קרן הנזקקים?

אבי בלשניקוב: אני מדבר על כל הקרנות.

אבי בלשניקוב: אני רוצה להעיר עוד עובדה לסדר- מאז כניסתה לתפקיד לפני שנה של יושבת ראש הכנסת היא לא שינתה את הרכב הוועדה המייעצת.

אבי בלשניקוב: נכון או לא נכון- לא ענייני.

אבי בלשניקוב: היא לא שינתה.

אבי בלשניקוב: זה אותו הרכב שקיים, אין שום נגיעה.

אבי בלשניקוב: אנחנו לא חותמים על הצ'קים.

אבי בלשניקוב: אין לנו שום נגיעה ואנחנו לא יודעים מה קורה שם.

אבי בלשניקוב: יש קריטריונים ווועדה מייעצת בראשות שופט.

אבי בלשניקוב: לגבי קרן יושב ראש הכנסת הקטנה – לאורך השנים זו היא קרן שליושב ראש הכנסת היתה אפשרות, לאורך כל השנים – במקרים חריגים שבחריגים, היתה ועדה מצומצמת בהשתתפות החשב - -

מזכיר וסגן המזכיר.

אבי בלשניקוב: היה מזכיר הכנסת, חשב הכנסת וסגן המזכיר.

אבי בלשניקוב: אני רוצה לומר לכם שבמה

אבי בלשניקוב: לך שנת 2006 כשאני מוניתי לתפקיד- הקרן הזו היתה קיימת.

אבי בלשניקוב: היא היתה מתוקצבת.

אבי בלשניקוב: אני לא אישרתי את כל הבקשות של עובדי הכנסת.

אבי בלשניקוב: אמרתי שזה לא מיועד לעובדי כנסת או עובדי משמר.

אבי בלשניקוב: אני לא אישרתי שום בקשה ולא הבאתי אותה לדיון.

אבי בלשניקוב: החזרתי כסף לאוצר.

אבי בלשניקוב: אושרה בקשה אחת בלבד והיא של משפחה שכולה ששכלה את בנם במלחמת לבנון השניה.

אבי בלשניקוב: האח התאום לומד ב "בצלאל".

אבי בלשניקוב: המשפחה נכנסה למשבר בעקבות מות האח התאום.

אבי בלשניקוב: אשר על כן – האב לא עבד, האם לא עבדה, וב "בצלאל" אמרו לו – אם לא תשלם את שכר הלימוד, מאד מצטערים, עזרנו לך, סייענו לך, נתנו לך.

אבי בלשניקוב: כאן ישבנו והחלטנו שהקרן הזו, לאור זה שמלחמת לבנון השניה - -

נורית אלשטיין: זה פשוט נורא.

נורית אלשטיין: אתה יודע כמה סיפורים טרגיים יש לי?

נורית אלשטיין: אם הייתי יודעת הייתי מביאה.

אבי בלשניקוב: לכן – החלטנו לתת חצי מלגה.

אבי בלשניקוב: כל הבקשות המוזרות של עובדים, ועובדי משמר- נדחו.

אבי בלשניקוב: אם זה נשיא מדינה או יושב ראש כנסת, חברים – אלה סמלים בעם.

אבי בלשניקוב: עם כל הכבוד: ראש ממשלה, נשיא מדינה, יושב ראש כנסת.

אבי בלשניקוב: אלה סמלים.

אבי בלשניקוב: ישנם אזרחים שזו הכתובת הכי אחרונה בשבילם להגיע.

אבי בלשניקוב: ואין דבר יותר נורא מכך שנשיא או יושב ראש כנסת אומרים לאדם – מצטערים, לך מכאן.

אבי בלשניקוב: שי חרמש, אתה היית ראש מועצה.

אבי בלשניקוב: אין דבר יותר מסתכל, כשמגיע אליך אחרון האנשים עם המקרה הסוציאלי הכי קשה שיש, ואתה כראש המועצה אומר לו – sorry, אני לא יכול לעשות כלום.

נורית אלשטיין: אתה כן יכול.

נורית אלשטיין: 9,000 שקל זה לא סכום שאתה לא יכול להוציא מכסך.

אבי בלשניקוב: אני מבקש שתתני לי לסיים לדבר.

אבי בלשניקוב: זה לא קטע אישי בינך וביני.

אבי בלשניקוב: זה דעות וזה לגיטימי.

אבי בלשניקוב: אשר על כן – אלה הבקשות שלנו.

אבי בלשניקוב: אני חייב להזכיר שעדיין מתקיימים דיונים וסיג ושיח ביני, לבין היועצת המשפטית ובין יושבת ראש הכנסת לגבי עתיד הקרנות, ולראיה אני חושב שהכנסת, בכך שביטלה את אותה קרן של העמותות, הלכה צעד גדול מאד לכיוון המנהל התקין .

אבי בלשניקוב: לשיטתי, אי אפשר לבוא בבוקר אחד ולהגיד שכל מה שהיה לא טוב, לא נכון ולא חוקי, ומעכשיו משנים.

אבי בלשניקוב: אני חושב שבמדינה מתוקנת צריכים להיות מנגנונים איך לסייע במקרים של אחרון העניים.

אבי בלשניקוב: אין לנו את המנגנונים האלה.

אבי בלשניקוב: אין לנו.

אבי בלשניקוב: לכן אני מבקש לאשר את הבקשות האלה.

אבי בלשניקוב: אני רק רוצה לומר לגבי הקרן של היו"ר הקטנה.

אבי בלשניקוב: בשיחה שלי עם השופט עזרא קמה, שופט מחוזי בירושלים בדימוס, שהוא יושב ראש הקרנות, מונה בכנסות קודמות – ביקשתי ממנו לגבי בקשות כאלה ואחרות של הקרן הקטנה - שאנחנו נתייעץ אתו על מנת לבחון אם לגיטימי או לא.

אבי בלשניקוב: אני יכול להגיד לכם שאין בקשה שעומדת, אין כרגע רשימת אנשים שאנחנו רוצים לתת להם כסף.

אבי בלשניקוב: אין.

אבי בלשניקוב: אני חושב שצריך להיות מנגנון כזה.

אבי בלשניקוב: לכן לא ביקשתי את ה- 50 אלף שקל שהיו קיימים כל שנה דיונים עליהם.

אבי בלשניקוב: כיוון שאנחנו במחצית השנה ביקשתי 25 אלף שקלים.

אבי בלשניקוב: אין לי שום בעיה, למען המנהל התקין לבוא לכאן, לו ולפרט לגבי הקרן הזו למי ניתנו כספים, מה ניתנו, מה היו השיקולים.

אבי בלשניקוב: אני חושב שזה ראוי.

אבי בלשניקוב: וזו בקשתה של יושבת ראש הכנסת.

נורית אלשטיין: אני מבקשת להשיב.

נורית אלשטיין: אני קיוויתי שלא אצטרך להגיע לזה, אבל אין מנוס: כשהיועצת המשפטית לכנסת אומרת שאישור הקרן הוא בלתי חוקי, אין לכם מנוס – אתם חייבים לקבל את זה.

נורית אלשטיין: עם כל הכבוד, לא מדובר כאן על חקיקה.

נורית אלשטיין: מדובר כאן על עניין מנהלי, ואתם כפופים לחוות דעת של היועצת המשפטית, כי אם מחר תוגש עתירה בעניין זה, אני אצטרך להופיע בעתירה.

נורית אלשטיין: אלו הם דברים יותר מדי חשובים מכדי ש - - זה דבר שלא רציתי להגיע אליו, אלו הם לא דברים שמשמחים אותי, אבל לצערי לא יהיה מנוס.

נורית אלשטיין: תראו, אני באתי לתפקיד שהיה תפקיד די רדום בעבר, ויכול להיות שחברי הכנסת לא שמעו דברים כאלה בעבר, אבל אין ברירה.

נורית אלשטיין: יש איזשהו רגע של אמת.

נורית אלשטיין: בשנת 2001 תוקן חוק –

נורית אלשטיין: חוק כנסת,ובנה מעמד ליועץ המשפטי לכנסת.

נורית אלשטיין: המעמד של היועץ המשפטי לכנסת, שהוא תמונת ראי של המעמד של היועץ המשפטי לממשלה מחייב את חברי הכנסת וחברי הכנסת מחויבים בגדרי החוק.

נורית אלשטיין: המשמעות היא שאם אני אומרת שהקרן הזו היא בלתי חוקית, עם כל הרצון הטוב וכל הדברים - - אני רוצה לומר לכם משהו, רבותיי: אני דווקא בן אדם שתורם, ותורם הרבה כסף לאותן פעולות רווחה וצדקה ששמענו עליהן פה, אבל מכסי הפרטי.

נורית אלשטיין: אף אחד לא מוסמך לעסוק בכספי ציבור באופן בלתי שוויוני, והדרך שבה הקרן הזו מתוקצבת או פועלת היא אינה שוויונית, החל מזה שהקרן לא קיימת והיא קרן ש - -

אסתרינה טרטמן: שוב מדברים פה על מטרות הקרן.

אסתרינה טרטמן: זה לא הפורום.

אסתרינה טרטמן: אני מצטערת אני חייבת לעזוב.

נורית אלשטיין: כדי לכונן כזו קרן - -

יעקב מרגי: את אומרת משהו, עמדה.

יעקב מרגי: היא צריכה להתברר, אין ספק.

נורית אלשטיין: העמדה הזו, כעמדה משפטית, היא עמדה שאיננה שנויה במחלוקת.

נורית אלשטיין: הטענות שאנחנו שמענו כאן, שהן נוגעות ללב, הן אינן טענות משפטיות.

נורית אלשטיין: הן באות לעבוד על הקשרים אחרים שהם ראויים אבל הם לא הקשרים משפטיים?

נורית אלשטיין: הכנסת איננה יכולה לתקצב עניין שאיננו בגדרי מטרותיה.

נורית אלשטיין: עם כל הרצון לבוא לקראת, עם כל הכבוד לכל דבר.

נורית אלשטיין: אגב, כבר שמעתם פה שקרן הנשיא היא לא מכספי הציבור אלא מכספי עזבונות.

שי חרמש: מה זה עזבונות?

שי חרמש: -זה שאני, לא עלינו, הלכתי והשארתי כסף לטובת הציבור.

נורית אלשטיין: זה לא נכון.

יעקב מרגי: זה בגלל ברירת המחדל של - -

נורית אלשטיין: זה מה שנקרא "בונה וקנטיה" – נכסים שלא נודע להם יורש.

נורית אלשטיין: רוב כספי העזבונות האלה הם למעשה מכספים שאין להם, למעשה, יורש.

נורית אלשטיין: הם מועברים לאפוטרופוס, ולכן האפוטרופוס, בגדרי מטרותיו, יכול לחלק כספים.

יעקב מרגי: להגיד לך את האמת – אין חברי כסף שיודו לך - - שטעית.

נורית אלשטיין: על כל פנים, הקרן לא קיימת.

נורית אלשטיין: מה שמבקשים עכשיו זה להקים קרן.

נורית אלשטיין: הקרן לא קיימת.

נורית אלשטיין: היא היתה קיימת.

נורית אלשטיין: כאשר תוקצב תקציב 2007 הקרן הזו נמחקה מתקציב 2007.

נורית אלשטיין: מה שמבקשים עכשיו זה לתקצב קרן שלא קיימת, ואתה זה אתם לא יכולים לעשות.

שי חרמש: צריך להכריע בעניין.

שי חרמש: זה לא המקום וזה לא הפורום.

שי חרמש: קודם כל ישנה פה תקנה.

שי חרמש: אני בא מחשבות, אני לא מבין במשפטים.

שי חרמש: יש פה תקנה.

שי חרמש: התקנה הזו היתה באפס, אבל זו תקנה קיימת.

שי חרמש: לא המציאו פה שום תקנה שלא קיימת.

שי חרמש: לכן כדאי שהיועצת המשפטית המלומדת תבחין בין קרן מבוטלת לבין תקנה שלא הוזנו אליה ערכים כספיים.

נורית אלשטיין: היא לא קיימת, היא נמחקה.

נורית אלשטיין: היא נמחקה מספר התקציב.

אבי בלשניקוב: היא לא תוקצבה.

אבי בלשניקוב: היה כתוב – אפס.

יעקב מרגי: אני ניהלתי כמה שנים מועצה.

יעקב מרגי: אני, כדי למחוק סעיף תקציבי שהיה מתוקצב באפס - -

נורית אלשטיין: - - -

קריאות: - - -

יעקב מרגי: זה היה צריך לבוא לאישור מליאה אצלי.

נורית אלשטיין: אז אם כך אני מבקשת שזה יבוא לאישור, ואין אישור.

שי חרמש: אני מבקש דבר אחד: אני התבקשתי לאשר פה 25 אלף שקל, העברה תקציבית

שי חרמש: מתקנה שיש בה כסף לתקנה שאין בה כסף.

שי חרמש: כיוון שלא למדתי משפטים ואני בקושי מבין חשבות - זה המקסימום באינטלגנציה שלי להבין מה המצב פה, כרגע.

שי חרמש: לכן, היות ובסמכותי כחבר בתת ועדה להעביר כספים מתקנה אחת לתקנה שניה, כי לשם כך קראו לי פה, אני מבקש להעביר את הסכום של 25 אלף שקל.

שי חרמש: אם היועצת המשפטית המלומדת סבורה שיש פה פעולה בלתי חוקית בעליל - -

נורית אלשטיין: נכון.

שי חרמש: יש פורום - -

יעקב מרגי: -שתורה לחשב הכנסת לא למלא - -

נורית אלשטיין: כבר הוריתי לו בעבר, ל.

נורית אלשטיין: הוא לא יוכל לעשות בזה שום שימוש.

קריאות: - - -

קריאה: הוא יעביר את זה ליושבת ראש הכנסת - -

נורית אלשטיין: זה לא דיון אצל יושבת ראש הכנסת.

יעקב מרגי: אני אומר- אנחנו, באישורנו היום, לא מאשרים לחשבות לבצע, לממש את הסכום הזה.

יעקב מרגי: הסכום הזה - ההנהלה של הכנסת צריכה - -יחד עם החשבות יש לכם את הערכת האזהרה של היועצת המשפטית - -

נורית אלשטיין: אולי תציע למשוך את זה כרגע ואנחנו נקיים על זה דיון לפני שהולכים לעשות פה משהו קטסטרופלי.

שי חרמש: עוד לא הולכים לכזו קטסטרופה, מה קרה?

נורית אלשטיין: אז חבל שאני לא יכולה להסביר יותר טוב ממה שהסברתי.

שי חרמש: את מסבירה את זה נהדר - -

נורית אלשטיין: לא, אני מסבירה את זה מאד גרוע.

שי חרמש: בואי לא נעשה דרמטיזציה מ- 25 אלף שקל.

שי חרמש: יש גם גבול לזוטות של דברים - -

נורית אלשטיין: זה לא זוטות.

שי חרמש: זה רק - - לעשות דרמטיזציה מזוטות של דברים – לא בתת הוועדה הזו.

שי חרמש: תפקידי כרגע לאשר העברות תקציביות.

שי חרמש: אני מאשר העברה תקציבית.

שי חרמש: את רוצה לבלום את הביצוע – יש לך את הכלים.

שי חרמש: ישנה ועדה, ישנו חוק של - - הכנסת - -

אבי בלשניקוב: ישנה יושבת ראש כנסת - - יום יום, שעה שעה - -

יעקב מרגי: אני חושב שהדברים ברורים.

יעקב מרגי: אני ער לכך.

יעקב מרגי: אני מבהיר לפרוטוקול שבאישור ההעברה לסעיף התקציבי מ- 2006 ל-2007 אני לא –

שי חרמש: אני לא מתערב בזה, זה לא תפקידי.

יעקב מרגי: לגבי הביצוע – יחד עם המנכ"לות, יש לכם את ה - -

שי חרמש: סמכותי לבצע העברה תקציבית, ואני בא לאשר העברה תקציבית, לא יותר מזה.

יעקב מרגי: הלאה, אבי.

הסעיף הבא – הוצאות עובדי כנסת.

בשיא כוח אדם אתם, בשלהי 2006 אישרתם 10 מיליון שקל לתקצוב תוכנית הפרישה.

אנחנו כמובן לא הספקנו עוד לנצל אותם, וזה הסכום הנוסף - שלא מימשנו.

יעקב מרגי: זאת אומרת שההפרש בין 10 מיליון ל- 8.880 מיליון – את זה הספקתם - -

כמובן שאין זה אומר שזה סך הכל של עלות תוכנית הפרישה.

זה יבוא לדיון נפרד.

בתוכנית של המנכ"לות, המספרים הגבוהים שם – יש שם כ- 3 מיליון שקל ארנונה, יש פרויקטים בתהליך, של כ- 3 מיליון שקל, בתחום השינויים במבנה וה - -

שי חרמש: איפה זה הארנונה?

בתוך ה - -

שי חרמש: הבנתי.

שי חרמש: מה זה "שינויים במבנה והתקנות"?

למשל – השינוי במבואת הח"כים שעוד לא שילמנו אותו בסוף דצמבר.

שי חרמש: זה לא עלה 4 מיליון.

אבי בלשניקוב: כל מיני דברים כאלה.

אבי בלשניקוב: זה עשרות פרויקטים.

הבאתי דוגמה.

בסעיף 6 – ביטחון, המספר הכי בולט כנראה זה מיגון גג המליאה.

דיברנו על זה כבר.

בסעיף 7 – אחזקה ופיתוח מערכות מחשב, סדר גודל של 5.5 מיליון שקל להתחייבויות .

הסכום הנוסף הוא תוצאה של מה שקרה שבמכרז החדש גדלה עלות מיקור החוץ בגלל הרחבת השירותים.

היה מכרז חדש ולא היה צפוי לשנות את התקציב - -ולכן נדרש סכום נוסף של 2 מיליון בתוך ה- 7,4.

בתוספת המבנה, שתי התקנות הראשונות – הראשונה נוגעת לתחום של יועצים, תשלומי אגרות וכן הלאה.

והתקנה השניה של ה – 18 מיליון נוגעת בעיקר לתשלום דמי ההקמה, מה שנקרא – אני מזכיר את זה: התשלום נפרס על פני 25 שנה, אבל ככל שמתקבל חלק מהמבנה אנחנו אמורים לשלם את החלק שלו, באגף "קדמה", האגף הקיים.

ארגון האגף הקיים – זו תוכנית של שינויים כתוצאה מפינוי צפוי של חללים שונים בבניין הקיים, כמו קומה 5 או קומת הוועדות, לכשתעבור.

חניון הלאום – יש הסכם עם משרד האוצר - -

יעקב מרגי: לפני כן – לגבי מרכז המבקרים.

יעקב מרגי: הרי זה ירד מהפרק.

אבי בלשניקוב: לא.

אבי בלשניקוב: שים לב למה שכתוב בירוק.

אבי בלשניקוב: הבהרה: מדובר על סרט עבור המבקרים מהארץ ומחו"ל.

אבי בלשניקוב: אני רוצה לומר לכם שהתקשרתי עם הלפ"מ ואנחנו בשלבים הסופיים.

אבי בלשניקוב: חתמנו אתם על הסכם.

אבי בלשניקוב: היה מכרז.

אבי בלשניקוב: אולפני ירושלים זכו.

אבי בלשניקוב: עושים סרט של בין 7 ל-10 דקות עבור הכנסת.

אבי בלשניקוב: מהיום והלאה - כל קבוצה שתגיע לכנסת, מהרגע שהסרט יהיה מוכן – אני מניח שתוך חודשיים-שלושה - -

שי חרמש: מה שקיים בכל מועצה אזורית במדינת ישראל.

חניון הלאום- זה תשלומים שטרם בוצעו, על 1,8 מיליון, במסגרת חוזה קיים עם משרד האוצר ועם החברה המתפעלת של חניון הלאום.

שי חרמש: החניון שלנו?

לא.

יש לנו חלק בו.

יש לנו חלק על פי הסכם עם משרד האוצר, תשלומים שנוגעים לשנת 2005, 2006 - - עד כאן.

יעקב מרגי: אני חושב שהדברים הובהרו, אלא אם כן יש שאלות לחברים?

יעקב מרגי: מי בעד אישור ההעברות?

יעקב מרגי: 2 בעד.

יעקב מרגי: מי נגד?

יעקב מרגי: אין נגד .

יעקב מרגי: ההעברות אושרו.

אבי בלשניקוב: חברים, אני מאד מודה לכם .

יעקב מרגי: תודה לכולכם, הישיבה נעולה.